**OBEC ĽUBEĽA**

**Návrh plánu kontrolnej činnosti hlavného kontrolóra obce na 2.polrok 2019**

Postavenie hlavného kontrolóra obce, náplň, rozsah a pravidlá jeho činnosti stanovuje zákon SNR č.369/1990 Zb. o obecnom zriadení v znení neskorších predpisov (ďalej zákon o obecnom zriadení ).

**Hlavný kontrolór obce podľa citovanej právnej normy plní tieto úlohy:**

* vykonáva kontrolu zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami obce, ako aj s majetkom, ktorý obec užíva podľa osobitných predpisov, kontrola príjmov, výdavkov a finančných operácií obce, kontrola vybavovania sťažností a petícií, kontrola dodržiavania všeobecne záväzných právnych predpisov vrátane nariadení obce, kontrola plnenia uznesení obecného zastupiteľstva, kontrola dodržiavania interných predpisov obce a kontrola plnenia ďalších úloh ustanovených osobitnými predpismi
* vypracúva odborné stanoviská k návrhu rozpočtu a záverečnému účtu obce
* predkladá obecnému zastupiteľstvu raz za šesť mesiacov plán kontrolnej činnosti
* predkladá obecnému zastupiteľstvu najmenej raz ročne správu o kontrolnej činnosti
* predkladá správu o výsledkoch kontroly priamo obecnému zastupiteľstvu
* je povinný vykonať kontrolu, ak ho o to požiada obecné zastupiteľstvo
* zabezpečuje: koncepčnú činnosť v oblasti sťažnostnej a petičnej agendy, rozpracúvanie plnenia uznesení obedného zastupiteľstva v oblasti kontrolnej činnosti na podmienky obce Ľubeľa, kontrolné akcie na základe sťažností a podnetov občanov
* kontroluje: spôsob vybavenia sťažností, plnenie prijatých opatrení na odstránenie zistených nedostatkov, úroveň vybavovania sťažností a petícií
* kontroluje dodržiavanie zákona č. 307/2014 Z. z. o niektorých opatreniach súvisiacich

s oznamovaním protispoločenskej činnosti

* upozorňuje na konkrétne nedostatky, najmä na porušenie právnych predpisov, ktorých odstránenie si vyžaduje rozhodnutie orgánu samosprávy
* spolupracuje s príslušnými štátnymi orgánmi vo veciach kontroly hospodárenia s prostriedkami pridelenými obci zo štátneho rozpočtu
* zúčastňuje sa na zasadnutiach obecného zastupiteľstva s hlasom poradným

**Kontrolnej činnosti podľa zákona o obecnom zriadení podlieha:**

* obecný úrad
* rozpočtové a príspevkové organizácie zriadené obcou
* právnické osoby, v ktorých má obec majetkovú účasť a iné osoby, ktoré nakladajú s majetkom obce alebo ktorým bol majetok obce prenechaný na užívanie, a to v rozsahu dotýkajúcom sa tohto majetku
* osoby, ktorým boli poskytnuté z rozpočtu obce účelové dotácie alebo návratné finančné výpomoci, či nenávratné finančné výpomoci podľa osobitného predpisu v rozsahu nakladania s týmito prostriedkami

**Kontrolná činnosť hlavného kontrolóra obce v 2.polroku 2019 bude realizovaná konkrétne**:

1. **KONTROLNÁ ČINNOSŤ**

a) Pravidelné následné finančné kontroly

1. Kontrola zákonnosti, účinnosti, hospodárnosti a efektívnosti pri hospodárení s finančnými prostriedkami a s majetkom obce v podmienkach samosprávy

2. Kontrola vykonávania finančnej kontroly podľa zákona č. 357/2015 Z. z. o finančnej kontrole a o zmene a doplnení niektorých zákonov v podmienkach samosprávy

b) Tematické následné finančné kontroly

1. Kontrola dodržiavania a uplatňovania všeobecne záväzných právnych predpisov a interných noriem obce pri uzatváraní zmlúv v podmienkach samosprávy

2. Kontrola dodržiavania a uplatňovania všeobecne záväzných právnych predpisov a interných noriem obce v oblasti poskytovania dotácií z rozpočtu obce

c) Ostatné kontroly

1. Kontroly vykonávané na základe uznesení Obecného zastupiteľstva v Ľubeli

2. Kontroly vykonávané z vlastného podnetu na základe poznatkov, o ktorých sa hlavný kontrolór dozvedel

pri výkone svojej činnosti

3. Kontrola plnenia opatrení prijatých na odstránenie nedostatkov zistených pri kontrolách v predchádzajúcom období

4. Kontrola vybavovania sťažností a petícii

**B. PRÍPRAVA A TVORBA KONCEPČNÝCH A METODICKÝCH MATERIÁLOV**

1. Spolupráca pri vypracovaní VZN, základných organizačných pravidiel a vnútorných smerníc obce

2. Vypracovanie stanoviska k návrhu rozpočtu obce Ľubeľa na rok 2020

V Ľubeli, 16.04.2019 Ing. Slávka Medveďová

Hlavný kontrolór obce